## Odluka Ustavnog suda Republike Hrvatske broj: U-III-1469/2002 od 28. listopada 2002.

### NN 128/2002 (5.11.2002.), Odluka Ustavnog suda Republike Hrvatske broj: U-III-1469/2002 od 28. listopada 2002.

# USTAVNI SUD REPUBLIKE HRVATSKE

2077

Ustavni
sud Republike Hrvatske, u Vijeću šestorice za odlu­či­va­nje o ustavnim tužbama,
u sastavu sudac Jasna Omejec, predsjednik Vijeća, te suci Marijan Hra­njski,
Mario Kos, Ivan Mrko­njić, Emilija Rajić i Vice Vukojević, članovi Vijeća, odlučujući
u postupku vođenom u povodu ustavne tužbe LJ. B. iz Z., koju zastupaju J. M. i
V. A., odvjetnici iz Zagreba, na sjednici Vijeća održanoj dana 28. listopada
2002. godine, jednoglasno je donio

## ODLUKU

I.
Ustavna tužba se usvaja.

II.
Ukida se rješe­nje Vrhovnog suda Republike Hrvatske, broj: III-Kr-170/02-4 od
9. svib­nja 2002. godine.

III.
Predmet se vraća Vrhovnom sudu Republike Hrvatske na ponovni postupak.

```
Obrazlože­nje
```

1.
Ustavna tužba podnesena je protiv rješe­nja Vrhovnog suda Republike Hrvatske,
broj: III-Kr-170/02-4 od 9. svib­nja 2002. godine.

Osporavanim
rješe­njem odbačen je, kao nepravodoban, zahtjev podnosite­ljice ustavne tužbe
za izvanredno preispitiva­nje pravomoćne presude.

2. U
ustavnoj tužbi podnosite­ljica navodi da je netočno utvrđe­nje Vrhovnog suda
prema kojem je ona primila drugo­stupa­nj­sku presudu 16. siječ­nja 2002.
godine, jer je iz dostavnice vid­ljivo da je brojkama označen nadnevak 16. ve­ljače
2002. godine, a slovima je pogrešno napisano šesnaestog siječ­nja. Svoj navod
potkrjep­ljuje i dopisom III. policijske postaje Z., koja je i obavila dostavu,
iz koje­g je razvidno da je ta dostava obav­ljena 17. ve­ljače 2002. godine, te
da sam Općinski sud u K. tek 4. ve­ljače 2002. poziva III. policijsku postaju
Z. da utvrdi točnu adresu podnosite­ljice i uruči joj drugostupa­njsku presudu.

Smatra da su joj osporavanim rješe­njem povrijeđena ­ljudska
prava i teme­ljne slobode iz odredaba članka 3., članka 5. stavka 2., članka
14. stavka 2., članka 26. i članka 29. stavka 1. Ustava Republike Hrvatske.

Predlaže usvojiti ustavnu tužbu, ukinuti osporavano
rješe­nje i predmet vratiti Vrhovnom sudu na ponovni postupak, te odgoditi
ovrhu pravomoćne presude Općinskog suda u K., broj: K-117/01 od 5. rujna 2001.
godine, do odluke o ovoj ustavnoj tužbi.

*Ustavna tužba je osnovana.*

3. Ustavna tužba sadrži formalne sastojke propisane člankom
65. Ustavnog zakona o Ustavnom sudu Republike Hrvatske (»Narodne novine«, broj
49/02 – pročišćeni tekst, u da­lj­njem tekstu: Ustavni zakon), kao i
pretpostavke propisane člankom 62. stavcima 2. i 3. i člankom 64. Ustavnog
zakona.

4. Ustavni sud, odlučujući o ustavnoj tužbi, prvo
ispituje jesu li prava istaknuta u ustavnoj tužbi ustavna prava u smislu članka
62. stavka 1. Ustavnog zakona. Ako utvrdi da se radi o ustavnim pravima,
Ustavni sud ispituje jesu li ustavna prava povrijeđena.

5. Prema ustavnom određe­nju nadležnosti Ustavnog
suda (članak 128. stavak 1. podstavak 4. Ustava), kao i prema odredbi stavka 1.
članka 62. Ustavnog zakona, ustavna tužba je institut ustanov­ljen radi zaštite
­ljudskih prava i teme­ljnih sloboda, a može se podnijeti ako podnosite­lj
smatra da je pojedinačnim aktom (i postupkom koji mu je prethodio) povrijeđeno
neko, od Ustavom utvrđenih, ­ljudskih prava i teme­ljnih sloboda.

6.
Ustavnom tužbom podnosite­ljica od Ustavnog suda traži donoše­nje odluke kojom
bi se ocijenilo i utvrdilo da su osporavanim rješe­njem povrijeđene odredbe iz članka
3., članka 5. stavka 2., članka 14. stavka 2., članka 26. i članka 29. stavka
1. Ustava, označujući ih kao svoja ustavna prava.

7.
Konkretno, podnosite­ljica u ustavnoj tužbi ističe povredu načela iz odredaba članka
14. stavka 1., članka 26. i članka 29. stavka 1. Ustava. Kao razlog navodi
svoju prosudbu da je Vrhov­ni sud pogrešno utvrdio dan kad joj je dostav­ljena
drugostupa­nj­ska presuda.

Pre­gledom
sudskog spisa predmeta Ustavni sud je utvrdio da Općinski sud u K. tek 4. ve­ljače
2002. godine poziva III. policijsku postaju Z., da utvrdi adresu podnosite­ljice
i uruči joj drugostupa­njsku presudu, kao i da ta Policijska postaja izvješćuje
Općinski sud u K. da je dostava obav­ljena 17. ve­ljače 2002. godine, zbog če­ga
se ocje­njuje osnovanim navod podnosite­ljice da je Vrhovni sud pogrešno
utvrdio da je ­njoj ta presuda dostav­ljena 16. siječ­nja 2002. godine.

Stoga
Ustavni sud utvrđuje da je podnosite­ljici ustavne tužbe osporavanim rješe­njem
povrijeđeno pravo na pravično suđe­nje u dijelu koji se odnosi na pristup sudu
iz odredbe članka 29. stavka 1. Ustava.

S
obzirom da je utvrđena povreda odredbe članka 29. stavka 1. Ustava, povrede
prava iz odredaba članka 14. stavka 1. i članka 26. Ustava na koje podnosite­ljica
također ukazuje, nisu niti razmatrane.

8. U
ustavnoj tužbi, kao povrede ustavnih prava podnosite­ljica ističe i povrede
odredaba članka 3., u dijelu koji se odnosi na vladavinu prava i članka 5.
stavka 2. Ustava, no te odredbe ne sadrže teme­ljne slobode i ljudska prava
koja su zajamčena fizičkoj ili pravnoj osobi i koja se štite u ustavnosudskom
postupku pokrenutom ustavnom tužbom teme­ljem odredbe članka 62. stavka 1.
Ustavnog zakona.

9. O
prijedlogu podnosite­ljice za odgodu ovrhe pravomoćne presude Općinskog suda u
K., broj: K-117/01 od 5. rujna 2001. godine, nije odlučivano niti rasprav­ljano,
jer je o ustavnoj tužbi odmah odlučeno.

10.
Stoga je, teme­ljem odredaba članka 76. stavaka 1. i 2. Ustavnog zakona, odlučeno
kao u izreci.

Broj:
U-III-1469/2002
Zagreb, 28. listopada 2002.

USTAVNI SUD REPUBLIKE HRVATSKE

Predsjednik Vijeća
**dr. sc.** **Jasna Omejec,** v. r.

Odluka, NN 128/2002-2077